Държавен вестник, бр. 32, 2026 г., стр. 9

БРОЙ  32	
Д Ъ Р Ж А В Е Н  В Е С Т Н И К 	
СТР.  9  
порт и превоз на пътници по вътрешни водни 
пътища или морски каботаж и се утвърждава 
от министъра на транспорта и съобщенията. 
(2) Националната транспортна схема се 
състои от разписание за движение на влакове­
те, обща транспортна схема, междуобщински 
транспортни схеми, общински транспортни 
схеми, разписания за превоз на пътници с 
въздушен транспорт и разписания за превоз 
на пътници по вътрешни водни пътища или 
морски каботаж. 
(3) Разписанията на влаковете в Нацио­
налната транспортна схема са основа за пла­
нирането и изготвянето на общата, междуоб­
щинските и общинските транспортни схеми. 
(4) Разписанията за превоз на пътници се 
изготвят по начин, осигуряващ възможност за 
прекачване на пътници с време за престой не 
повече от 15 минути в точките за прекачване. 
(5) При превоз на пътници с железопътен 
транспорт отвеждащият транспорт следва 
да бъде на интервал не повече от 20 минути 
след пристигане на влака, а довеждащият 
транспорт е на интервал не по-малко от
30 минути преди отпътуване на влака.
(6) Националната транспортна схема се 
актуализира най-малко веднъж годишно, както 
и при съществена промяна в социално-ико­
номическите условия, транспортното търсене 
или технологичното развитие.
Чл. 21. (1) При планирането на Национал­
ната транспортна схема, общата транспорт­
на схема, междуобщинските и общинските 
транспортни схеми се отчита необходимостта 
от ограничаване на транспортната бедност.
(2) За целите на този закон транспортна 
бедност е налице, когато лица или дома­
кинства нямат реален достъп до обществен 
транспорт поради:
1. липса на транспортна услуга;
2. прекомерна цена на транспортните услуги 
спрямо доходите;
3. недостатъчна честота или свързаност на 
транспортните услуги;
4. физическа недостъпност на транспортната 
инфраструктура.
(3) Компетентните органи по този закон 
предприемат мерки за ограничаване на транс­
портната бедност чрез:
1. осигуряване на транспортно обслужване 
на населени места без обществен транспорт;
2. въвеждане на превози по заявка или 
други гъвкави транспортни решения;
3. прилагане на социални тарифни поли­
тики;
4. интегриране на различните видове 
транспорт.
Чл. 22. (1) Общата транспортна схема се 
утвърждава от министъра на транспорта и 
съобщенията и включва разписанията по ре­
довни автобусни линии, свързващи населени 
места в една или повече области.
(2) Разписание от общата транспортна схема 
се разработва при спазване на изискванията 
за свързаност с друг вид транспорт и на из­
искванията, определени с наредбата по чл. 23.
(3) Разписание от общата транспортна схема 
се разработва от кмет на община, която има 
транспортна необходимост, и се подава по 
електронен път чрез Интелигентната систе­
ма за управление на обществения транспорт 
заедно с обосновка, включваща данни от На­
ционалния транспортен модел за включване 
в общата транспортна схема. 
(4) В срок до 30 дни от получаване на раз­
писанието по ал. 3 министърът на транспорта 
и съобщенията или оправомощено от него 
лице извършва проверка за съответствието 
му с изискванията по ал. 2. 
(5) Министърът на транспорта и съобще­
нията може да:
1. утвърди и да постанови включването на 
разписанието в общата транспортна схема 
чрез Интелигентната система за управление 
на обществения транспорт;
2. извърши корекция, да утвърди кориги­
раното разписание и да постанови включ­
ването му в общата транспортна схема чрез 
Интелигентната система за управление на 
обществения транспорт;
3. откаже мотивирано да утвърди разписа­
нието поради липса на свързаност с друг вид 
транспорт или неспазване на изискванията, 
определени с наредбата по чл. 23.
(6) В случаите по ал. 5, т. 1 и 2 кметът на 
общината може да пристъпи към възлагане 
на превозите, включени в общата транспортна 
схема по ал. 1.
Чл. 23. Условията и редът за изготвянето, 
утвърждаването и актуализирането на транс­
портните схеми по този закон се определят с 
наредба, издадена от министъра на транспорта 
и съобщенията съгласувано с министъра на 
регионалното развитие и благоустройството. 
Раздел V
Междуобщински транспортни схеми
Чл. 24. Общините си сътрудничат за съв­
местно планиране, възлагане, финансиране 
и управление на интегрирани обществени 
услуги за превоз на пътници. 
Чл. 25. (1) В случаите по чл. 24 общините 
сключват споразумение, което урежда правата 
и задълженията на участващите общини и 
съдържа финансов модел с прогнозни разхо­
ди, приходи и необходимо съфинансиране от 
бюджетите на съответните общини.
(2) За сключването на споразумение по 
ал. 1 е необходимо общините да бъдат на 
територията на една област или на две съ­
седни области.